Es comunica que els propers dies 8 i 11 de març, el departament agrícola de l’empresa APPLUS, vindrà a la cooperativa per a fer les revisions de la ITV per a tractors, remolcs, collitadores i ciclomotors. Es donaran les cites a les oficines municipals, del dia 4 al 7 de març, de les 9 a les 14 h.
La Comissió de Festes recorda a les persones que vulguin participar en el concurs de disfresses que cal que s’apuntin els dies 26 i 27 de febrer, de les 18 a les 20 h, al casal cultural Sebastià Serrano. I que es poden adquirir els tiquets del sopar a cal Colell fins al dimecres dia 27 de febrer.
La Biblioteca de Bellvís convida a tots els nens i nenes a l’hora del conte que es farà aquest dijous 28 de febrer a les sis de la tarda. No hi falteu, serà molt especial!
Associacio de Dones Pou de l'Or
L’Associació de Dones Pou de l’Or organitza una sortida al teatre de la Llotja de Lleida, per veure l’espectacle La Bella dorment, del ballet de Moscou, el dia 13 d’abril. Podeu inscriure-us als llocs de sempre fins al dia 26 de febrer.
La botiga Clarel de la plaça del Comerç comunica que demà dimarts, dia 26 de febrer, totes les compres seran sense IVA.
L'ANC Bellvís - Els Arcs comunica que per anar a la manifestació del 16 de Març a Madrid, es faran autocars, és sortirà a les 8 del matí, el preu serà 30€. Els interessats poden apuntar-se trucant al telèfons 639523556 i 669176316.
La Comissió de Festes informa que ha rebut un comunicat del Rei Carnestoltes perquè tots els participants ho tinguin present. Visca el Carnaval de Bellvís!
Comunicat Cooperativa Verge de les Sogues
Amb motiu de la VAGA GENERAL del dia 21F pels drets laborals, per les llibertats i contra la repressió. Avui el plus i la Cooperativa NOMÉS ESTARAN oberts de 9 a 13.
El Consell Comarcal del Pla d’Urgell us comunica que el dijous 21 està prevista una aturada de país. El servei de transport escolar està previst que funcioni com la resta de dies, ja que és considerat un servei mínim. Ara bé, és impossible garantir-ne el normal funcionament.
Aturada de vaga general
L’Ajuntament de Bellvís informa que davant l’aturada de vaga general convocada per demà dijous, dia 21 de febrer de 2019, els serveis municipals romandran tancats de cara al públic (dependències administratives i biblioteca), tot i que es garantiran els serveis mínims decretats. La mobilització ha estat convocada en defensa dels drets socials i laborals i contra un judici que consideren polític i que no compta amb les mínimes garanties democràtiques.
Tiquets sopar Carnaval
La Comissió de Festes comunica que hi ha una fe d'errata al cartell del Carnaval del 2019. La venda de tiquets anticipada pels entrepans de la gent no disfressada es farà únicament a Cal Colell. Disculpin les molèsties.
Campanya juvenil de formació per iniciar-se al món laboral en l'àmbit digital
Insertdigital 2019 (1).pdf Projecte singular INSERTDIGITAL_resum.pdf
L’Ajuntament us recorda que avui a les 19.30 h tindrà lloc la inauguració de l’exposició Resistents i deportades, a la sala 1 d’Octubre del casal cultural Sebastià Serrano. Comptarem amb la presència del senyor Josep San Martín de l'Associació Amical de Mauthausen. L’exposició es podrà visitar totes les tardes de les 18 a les 19.30 h.
Assemblea General Canal Viu
La Plataforma Canal Viu us comunica que aquest dissabte, dia 16 de febrer, a la sala 1 d’octubre del casal cultural Sebastià Serrano es farà l’Assemblea General Anual a partir de les 9.15 h del matí. Tothom hi és convidat.
L' ANC Bellvís - Els Arcs, comunica que l'autocar per anar a la manifestació de Barcelona, sortirà demà dissabte, a les 12 h, de la plaça Catalunya.
El Club Esportiu Pla d'Urgell us convida als partits de futbol que es disputaran aquest dissabte al camp d’esports municipal. A les 10.30 h partit de futbol de la categoria Aleví segona divisió, Grup 22, entre els equips Pardinyes CF “B” i el Pla Urgell CE “B”. I a les 12 h partit de la categoria Aleví segona divisió, Grup 23, entre els equips Escola F. Tremp CE “B” i Pla Urgell CE “C”.
La Plataforma Canal Viu us comunica que a partir d’avui dijous dia 14 de febrer, fins al dijous dia 21, hi haurà una exposició fotogràfica de les banquetes dels Canals d’Urgell a l’entrada del casal cultural Sebastià Serrano. Esperem sigui del vostre grat.
La Comissió de Festes i l'Associació de Jovent l'Akuari conviden a tothom, el dissabte dia 2 de març, a les 5 de la tarda, a la festa del Carnestoltes, amb la rua pels carrers de la vila. A continuació al pavelló poliesportiu berenar pels nens, sopar popular, ball per tothom i concurs de disfresses. Els que participen al concurs cal que s’apuntin els dies 26 i 27 de febrer al casal cultural de les 18 a les 20 h. Venda anticipada de tiquets a Cal Colell fins el dia 27 de febrer.
L’Ajuntament informa que el dijous dia 21 de febrer, hi haurà la recollida dels objectes voluminosos, que es vulguin llençar. Les persones interessades cal que s’apuntin a les oficines de l’Ajuntament fins el dilluns dia 18 de febrer.
Parc de les Monges
L’Ajuntament convida a tot el poble a la festa d’obertura del Parc de les Monges, aquest diumenge dia 17 de febrer a les 11 h. Inauguraran el parc en Pere de Bellvís i n’Ermessenda de Montcada en motiu del seu 25è aniversari. Hi haurà xocolatada popular per a tots els presents. Us hi esperem a tots!